Cuneiform Tablet Kt 94/k 1277 (AKT 6b 394)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma pí-lá-aḫ-IŠTAR-ma a-na en-um-a-šùr qí-bi₄-ma a-na 6.83333 ma-na KÙ.BABBAR ša a-na DAM.GÀR ḫa-bu-lá-ku-ni a-na-kam-ma tù-na-ḫi-da-ni um-ma a-ta-ma KÙ.BABBAR ša i-ma-qú-tá-ku-ni a-na ša-nim lá tù-pá-na a-na a-lu-lá-a ki-ma DAM.GÀR šu-qú-ul 15 u₄-me lá i-li-ik KÙ.BABBAR im-qú-ta-ma a-lu-lá-a a-na-kam lá-šu-ma KÙ.BABBAR a-dí u₄-mì-im a-nim i ku-nu-ki-šu i-ba-ší a-dí ší-ni-šu ú 3 šál-ší-šu tí-ir-tí i-li-kà-kum ú i pì-a tí-ra-tim áš-ta-pá-ra-kum ta-áš-pu-ra-am um-ma a-ta-ma KÙ.BABBAR iš-tí-kà-ma li-bi₄-ší li-ba-kà lu i-de₈ ki-ma iš-tù 4 ITU.KAM KÙ.BABBAR a šu-mì-kà kà-ṣú-du u₄-ra-ni a-ta-lá-ak KÙ.BABBAR a ša ki-ma i-a-tí e-zi-ib